വാക്സിന് ലഭ്യത ഉറപ്പാക്കാത്തതിനാല് അടുത്ത വര്ഷവും കോവിഡ് തുടരും ജനീവ: കോവിഡ് മഹാമാരി 2022ലും തുടരുമെന്ന് ലോകാരോഗ്യസംഘടനയുടെ മുന്നറിയിപ്പ്. ദരിദ്രരാജ്യങ്ങള്ക്ക് ആവശ്യമായ വാക്സിന് ലഭിക്കാത്ത സാഹചര്യത്തിലാണ് ഡബ്ല്യുഎച്ച്ഒ ആശങ്ക പ്രകടിപ്പിച്ചത്. ആഫ്രിക്കയില് ജനസംഖ്യയുടെ അഞ്ചുശതമാനത്തിനു മാത്രമാണ് വാക്സിന് ലഭിച്ചിട്ടുള്ളത്. മറ്റു ഭൂഖണ്ഡങ്ങളില് 40 ശതമാനത്തോളം പേര്ക്ക് ലഭിച്ച സ്ഥാനത്താണിത്. അന്പതിലധികം രാജ്യങ്ങള്ക്ക് വാക്സിന് വിതരണ ലക്ഷ്യങ്ങള് പൂര്ത്തീകരിക്കാന് കഴിഞ്ഞിട്ടില്ലെന്നും ഡബ്ള്യു.എച്ച്.ഒ. മുതിര്ന്ന ഉപദേഷ്ടാവ് ഡോ. ബ്രൂസ് അയല്വാര്ഡ് ചൂണ്ടിക്കാട്ടുന്നു.ഈവര്ഷം അവസാനത്തോടെ ദരിദ്ര, ഇടത്തരം രാജ്യങ്ങള്ക്കുള്ള കോവാക്സ് പദ്ധതിയിലൂടെ 200 കോടി ഡോസ് വാക്സിന് വിതരണം ചെയ്യാനാണ് ഡബ്ല്യുഎച്ച്ഒ ലക്ഷ്യമിട്ടിരുന്നത്. എന്നാല് 37.1 കോടി ഡോസ് മാത്രമാണ് വിതരണംചെയ്യാനായത്. കോവാക്സ് പദ്ധതിയിലൂടെ വിതരണംചെയ്യേണ്ട വാക്സിന് സ്വന്തം രാജ്യത്ത് വിതരണംചെയ്ത ബ്രിട്ടന്റെയും കാനഡയുടെയും നടപടിയെ അയല്വാര്ഡ് വിമര്ശിച്ചു. ദരിദ്രരാജ്യങ്ങള്ക്ക് വാക്സിന് ലഭ്യമാക്കാനാവശ്യമായ വിട്ടുവീഴ്ചകള്ക്ക് തയ്യാറാകണമെന്ന് സന്പന്നരാജ്യങ്ങളോട് അദ്ദേഹം ആവശ്യപ്പെട്ടു.ജോസ് കുന്പിളുവേലില്